คุณพี่-การะเกด รำแก้บน พร้อมทีมออเจ้า
1 เมษา-จัดบริเวณหน้าบริษัท แต่งเพลงใหม่ เธอหนอเธอ กระแสแต่งไทยยังล้นหลาม,,หน่อง-อรุโณชา, ผู้จัดละคร ,บุพเพสันนิวาส, ได้ฤกษ์ 1 เมษาฯนี้ รวมพลผู้แสดงละคร โดยมี ,โป๊ป,-,เบลล่า, นำทีมนักแสดงนับสิบชีวิต รำแก้บนที่หน้าบริษัทบรอดคาซท์ฯ หลังเรตติ้งผู้ชมพุ่งกระฉูดเกินคาดหมาย ส่วนการทำเพิ่มอีก 3 ตอนพิเศษ เพื่อคืนกำไรให้ผู้ชม หวังจะถูกใจแฟนละครได้ฟินเพิ่ม ยอมรับตอนนี้ต้องตัดต่อไปฉายไป เพราะเนื้อเรื่องละเอียดอ่อนและยากในการทำ CG แถมสัปดาห์นี้มีเพิ่มเพลงใหม่ เธอหนอเธอ แทนใจนางเอก เป็นเพลงแก้เพลง ออเจ้าเอย ที่แทนตัว พี่หมื่น พร้อมจัดฉาก หมูกระทะ ที่ผู้ชมคาใจและเรียกร้องอยากดู แต่จะไม่โผล่ในเนื้อหาละครเดิม ด้านกระแสแต่งชุดไทยเที่ยวกรุงเก่ายังแรงดีไม่มีตก ลามไปถึงเมืองปทุมฯ ฮือฮา หนุ่มสาวนัดแต่งชุดไทยซ้อมยิงปืน,กระแสละครอิงประวัติศาสตร์เรื่อง ,บุพเพสันนิวาส, ทางไทยทีวีสีช่อง 3 แรงแบบฉุดไม่อยู่ จริงๆ ถึงขนาดช่อง 3 จะนำละครทั้งเรื่องมาตัดต่อใหม่ ให้กระชับรวบรัดเหลือแค่ 3 ตอน เตรียมออนแอร์ต่อจากละครอวสานในช่วงเทศกาลสงกรานต์ ซึ่งกระแสตอบรับดีมากขายโฆษณาหมดเกลี้ยงในพริบตา ล่าสุดเมื่อวันที่ 25 มี.ค. ผู้สื่อข่าวได้รับการเปิดเผยจาก หน่อง-อรุโณชา ภาณุพันธุ์ กรรมการผู้จัดการ บริษัท บรอดคาซท์ไทยเทเลวิชั่น จำกัด ผู้จัดละครเรื่องนี้เกี่ยวกับเรื่องนี้ว่า สำหรับตอนพิเศษที่ทางสถานีโทรทัศน์ไทยทีวีสีช่อง 3 ให้ข่าวนั้น ทางสถานีจะนำละครบุพเพสันนิวาสทั้ง 15 ตอนไปดำเนินการตัดต่อเองทั้งหมด ซึ่งจะเป็นการเรียบเรียงใหม่ให้มีความน่าสนใจในอีกแบบหนึ่ง โดยทางสถานีได้แจ้งทางเราแล้ว และจะแพร่ภาพต่อจากตอนอวสานในวันที่ 11 เม.ย. ซึ่งตอนพิเศษจะฉายต่อในวันที่ 12, 18 และ 19 เม.ย. เชื่อว่าแฟนละครบุพเพสันนิวาสคงจะชื่นชอบกัน,หน่อง-อรุโณชายังกล่าวอีกว่า ในส่วนของละครบุพเพสันนิวาสขณะนี้ได้ตัดต่อถึงตอนที่ 12 แล้วซึ่งจะออนแอร์ในวันพุธ-พฤหัสฯที่จะถึงนี้ สาเหตุที่ยังตัดต่อไม่เสร็จทั้งเรื่องเป็นเพราะว่าเนื้อหาของละครเรื่องนี้มีความละเอียดอ่อนจึงต้องค่อยๆทำ อีกทั้งยังมีเทคนิคคอมพิวเตอร์กราฟฟิกเพิ่มเข้ามาด้วยจึงมีความยาก และในตอนที่จะถึงนี้เรายังเพิ่มเพลงใหม่เข้าไปอีกชื่อว่า เธอหนอเธอ ร้องโดยครูแนน-วาทิยา เพื่อให้เรื่องราวสมบูรณ์ยิ่งขึ้น ก่อนหน้านี้มีเพลงของพระเอกคือเพลง ออเจ้าเอย นั่นเป็นเพลงที่แทนความรู้สึกของพระเอกที่มีต่อนางเอก แต่พอเรื่องราวดำเนินไปตอนนี้ความรู้สึกของนางเอกเริ่มเปลี่ยนไปแล้วจึงต้องมีเพลงที่จะบอกความรู้สึกของนางเอกบ้าง ซึ่งเพลงเธอหนอเธอนี้แต่งมาเป็นเพลงตอบพระเอก ถ้าเป็นเมื่อก่อนก็เรียกว่าเพลงแก้ อีกทั้งทำนองก็สอดคล้องกับเพลงออเจ้าเอยของพระเอก มีกลิ่นอายโบราณของอยุธยา มีความไพเราะมากอยากให้แฟนละครได้ฟังกัน,เมื่อถามเรื่อง ใหม่-ภวัต พนังคศิริ ผู้กำกับการแสดงบอกว่า เสนอให้ผู้จัดละครถ่ายทำฉากพิเศษอย่างหมูกระทะ ซึ่งคาใจแฟนละคร ขณะนี้ได้ตัดสินใจหรือยังว่าจะถ่ายหรือไม่ หน่อง-อรุโณชา กล่าวว่า ความจริงการถ่ายทำตามบทประพันธ์และบทละครทั้งหมดได้เสร็จสิ้นไปแล้ว แต่เมื่อรู้มาว่ามีกระแสเรียกร้องจากแฟนละครมาว่าคาใจอยากเห็นหมูกระทะ ซึ่งทางผู้กำกับก็ได้มาปรึกษากับตนว่า จะถ่ายทำมั้ย ในเบื้องต้นก็เห็นว่าเมื่อทุกฝ่ายเรียกร้องอยากเห็นก็จะถ่ายทำ ส่วนจะมีฉากไหนอะไรบ้าง คงมีการคุยในรายละเอียดอีกที แต่ที่สำคัญคือจะไม่นำเข้าไปเสียบในเส้นเรื่องละครเดิมเด็ดขาด เพราะละครที่ถ่ายทำไปนั้นสมบูรณ์พร้อมอยู่แล้ว แต่อาจจะเป็นตอนเสริมตอนพิเศษเพื่อคืนกำไรคนดูที่รักละครเรื่องนี้ให้ได้ฟินกัน แต่อย่างไรก็ตาม ความยากก็คือคิวนักแสดง เพราะทุกคนมีงานมีอีเวนต์แน่นเอี้ยดกันทั้งนั้น คิดว่าเรื่องนี้เราจะนำกลับเอาไปทำการบ้านก่อน,ส่วนเรื่องการรำแก้บนที่นักแสดงได้กล่าวไว้ก่อนหน้านี้ว่าถ้าเรตติ้งละครแตะเลข 10 เมื่อไหร่จะมารำแก้บนกันนั้น ผู้จัดละครชื่อดังเผยว่า ตนเพิ่งกำหนดวันเป็นวันที่ 1 เม.ย.นี้ โดยแจ้งขอคิวนักแสดงทั้งหมดไปแล้ว เนื่องจากโปรดิวเซอร์ละครได้คุยกันในกลุ่มกับน้องๆนักแสดงก่อนที่ละครจะออนแอร์ว่าถ้าละครเรื่องนี้เรตติ้งถึง 10 เมื่อไหร่เราจะรำกัน แล้วก็เอาเรื่องนี้มาบอกตนว่าต้องรำกันทั้งหมดนะ ทีนี้ปรากฏว่าละครเรตติ้งทะลุเลข 10 ไปไกลแล้ว พวกเขาก็คุยกันว่าจะต้องมารำแก้บนไว้ ตนก็เห็นสมควรเหมือนกันว่าต้องรำซะทีแล้ว ซึ่งวันที่ 1 เม.ย.ถือว่าได้คิวที่พร้อมกันเกือบทุกคน โดยนักแสดงจะแต่งชุดไทยเหมือนเดินออกมาจากละครทุกคนจะตั้งขบวนกันที่หน้าบริษัทบรอดคาซท์ฯ (ถนนเทียมร่วมมิตร ห้วยขวาง กทม.) แล้วแห่กันเข้ามารำถวายพระพิฆเนศและเสด็จพ่อรัชกาลที่ 5 บริเวณหน้าบริษัท ซึ่งเราจะทำพิธีบวงสรวงละครทุกเรื่องบริเวณตรงนี้ เช้าวันนั้นตนต้องไปร่วมงานเดินวิ่งการกุศลที่วัดบวรฯก่อน จากนั้นจะรีบเดินทางมาร่วมรำ สำหรับนักแสดงที่ได้คิวแล้วในขณะนี้มี โป๊ป-ธนวรรธน์ วรรธนะภูติ, เบลล่า-ราณี แคมเปน, ปราง-กัญณ์ณรัณ วงศ์ขจรไกล, นุ่น-รมิดา ประภาศโนบล, ก็อต-จิรายุ ตันตระกูล, ปราบ-ปราปต์ฎล สุวรรณบาง, โมสต์-วิศรุต หิมรัตน์, เก่ง-ธชย ประทุมวรรณ, แจง-วิมลพันธ์ ชาลีจังหาญ, หยา-จรรยา ธนาสว่างกุล และแอ๊ว-อำภา ภูษิต,ส่วนบรรยากาศที่วัดไชยวัฒนาราม ต.บ้านป้อม อ.เมืองพระนครศรีอยุธยา ตลอดวันที่ 25 มี.ค.พบว่าบรรดานักเรียน นักศึกษา ประชาชน รวมถึงนักท่องเที่ยว ต่างแต่งชุดไทยมาถ่ายภาพตามรอยละครดัง บุพเพสันนิวาส และศึกษาประวัติศาสตร์ กันอย่างต่อเนื่อง บางกลุ่มพบว่าเดินทางมาถึงตั้งแต่เวลา 05.00 น. โดยมีเจ้าหน้าที่อุทยานประวัติศาสตร์พระนครศรีอยุธยา คอยดูแลอำนวยความสะดวกอย่างใกล้ชิด รวมถึงจัดให้รถบัสและรถตู้โดยสารของนักท่องเที่ยวไปจอดบริเวณวัดลอดช่อง และวัดสนามไชย อยู่ใกล้เคียงเพื่อลดความแออัด พร้อมนำรถรางล้อยางมาคอยบริการรับส่ง นอกจากนี้มีการนำรถวีลแชร์มาให้บริการผู้สูงอายุด้วย,นายปพน ด่านชัยวิโรจน์ ประธานหอการค้าจังหวัดพระนครศรีอยุธยา กลุ่มนักธุรกิจรุ่นใหม่ (YEC) เปิดเผยว่า หลังจากละครยอดฮิตเรื่อง บุพเพสันนิวาส ออกอากาศได้รับกระแสตอบรับอย่างดี ส่งผลให้คนไทยและชาวต่างชาติเดินทางมาเที่ยวแหล่งต้นกำเนิดละครเป็นจำนวนมาก ผู้ประกอบการหลายรายใช้กระแส ออเจ้า จัดแพ็กเกจส่งเสริมการท่องเที่ยว จนได้รับการตอบรับจากประชาชนอย่างล้นหลาม ขณะเดียวกัน นายสมศักดิ์ เจริญไพฑูรย์ นายอำเภอพระนครศรีอยุธยา สั่งให้เจ้าหน้าที่อาสามาคอยอำนวยความสะดวก พร้อมขอร้องประชาชน ให้ทิ้งขยะลงถังเพื่อความสะอาดและสวยงาม,ผู้สื่อข่าวรายงานด้วยว่า ไม่เฉพาะที่ จ.พระนครศรีอยุธยา เท่านั้น ที่คนหันมาแต่งชุดไทยออกมาทำกิจกรรมต่างๆ ปรากฏว่าที่ จ.ปทุมธานี กระแสความดังละคร บุพเพสันนิวาส ก็ส่งผลให้ประชาชนในพื้นที่หลงใหลและร่วมใส่ชุดไทยอย่างแพร่หลาย โดยที่สนามยิงปืนภูมิไพลิน หมู่ 4 ต.คลองสี่ อ.คลองหลวง มีบรรดาชายหนุ่มและหญิงสาวที่นิยมอาวุธปืน รวมถึงครูฝึกกว่า 20 คน พร้อมใจแต่งชุดไทยเพื่อซ้อมยิงปืน สร้างความฮือฮาให้กับผู้พบเห็นเป็นอย่างมาก เนื่องจากเคยเห็นแต่หญิงสาวสวมชุดไทยไปงานบุญ และร่วมงานประเพณีต่างๆ ทั้งนี้ น.ส.แพรทอง ผ่องใส ข้าราชการชุดปฏิบัติการพิเศษ ทัณฑสถานบำบัดพิเศษหญิงจังหวัดปทุมธานี หนึ่งในผู้สวมชุดไทยมายิงปืน เปิดเผยว่า นัดเพื่อนในกลุ่มใส่ชุดไทยมาซ้อมยิงปืน เพื่อตามกระแส ออเจ้า ที่กำลังมาแรงเนื่องจากไม่เคยมีใครทำมาก่อน ส่วนตัวคิดว่าการปลุกกระแสไทยนิยมของรัฐบาล ทำให้เราได้ภาคภูมิใจในความเป็นไทยมากขึ้นและที่สำคัญมีภาพสวยๆไว้ลงโซเชียลอีกด้วย,เช่นเดียวกับ น.ส.สุราณี เศรษฐ์ธนานนท์ ครูฝึกสนามยิงปืนและร่วมใส่ชุดไทย เปิดเผยว่า ผู้หญิงสมัยนี้ต้องดูแลตัวเองให้มากขึ้น จะต้องเรียนรู้การต่อสู้ไว้เพื่อช่วยเหลือตัวเอง การฝึกยิงปืนเป็นศาสตร์อย่างหนึ่งที่ผู้หญิงสมัยใหม่เรียนกันมากในปัจจุบัน ต้องขอบคุณกระแสละครบุพเพสันนิวาส นางเอกเป็นผู้หญิงสมัยใหม่ ทำให้หญิงสาวทั้งประเทศลุกขึ้นมาทำอะไรที่โดดเด่นเป็นตัวเองมากขึ้น,นอกจากนี้ ผู้สื่อข่าวรายงานว่า จากความดังของละคร บุพเพสันนิวาส ทำให้ผู้ชมคลั่งไคล้ที่จะได้เจอตัวผู้แสดงนำอย่างใกล้ชิด โดยมีรายงานว่าเมื่อช่วงเย็นวันที่ 24 มี.ค.ที่ผ่านมา โป๊ป-ธนวรรธน์ วรรธนะภูติ หรือ หมื่นสุนทรเทวา พระเอกของเรื่อง เดินทางมาร่วมงานอีเวนต์ ภายในโคราชฮอลล์ ชั้น 4 ศูนย์การค้าเซ็นทรัล พลาซา นครราชสีมา โดยมีแฟนคลับ พร้อมใจแต่งชุดไทยมาร่วมงานอย่างล้นหลาม ทันทีที่โป๊ปปรากฏตัว บรรดาแฟนคลับต่างส่งเสียงกรี๊ดจนดังสนั่นไปทั่วฮอลล์ ทั้งนี้ ผู้มาร่วมงานใส่ชุดไทยย้อนยุคและลงทะเบียนเข้างาน 15 คนแรก ได้ร่วมเล่นเกมและถ่ายภาพกับพระเอกชื่อดังอย่างใกล้ชิดนานกว่า 1 ชั่วโมง กระทั่งโป๊ปจะเดินทางกลับ บรรดาแฟนคลับต่างเข้ามารุมล้อมและขอถ่ายภาพจนเกิดความชุลมุน เจ้าหน้าที่ของห้างต้องตามดูแลอย่างใกล้ชิด เพื่อไม่ให้เกิดเหตุวุ่นวาย
หน่อง-อรุโณชา ผู้จัดละคร บุพเพสันนิวาส ได้ฤกษ์ 1เมษาฯนี้ รวมพลผู้แสดงละคร โดยมี โป๊ป-เบลล่า นำทีมนักแสดงนับสิบชีวิต รำแก้บนที่หน้าบริษัทบรอดคาซท์ฯ หลังเรตติ้งผู้ชมพุ่งกระฉูดเกินคาดหมาย
ข่าวหน้า 1,บุพเพสันนิวาส,โป๊ป ธนวรรธน์,เบลล่า ราณี,รำแก้บน,ละคร